Document ID: /roh_data/filtered/fineweb-2-filterrobots_roh.jsonl.gz/18262

Anita ed era ses um Alfred han durant quest grev temp a l’ospital laschà filmar in team da televisiun, malgrà ch’els avevan da cumbatter cun auters quitads.
Els èn dentant persvas che quai è stà bun da laschar filmar. Els s’engaschan ferm per il tema transplantaziun d’organs, han vis cun agens egls quant impurtant che quai è.
Oz spetga anc blera glieud sin in organ – jau sun ussa sco ina remplazzanta per quels che n'han betg la forza.
Nadal a chasa
Il 2015 ha Anita Laurent gì la diagnosa cancer dal gnirom. La malsogna ha pretendì duas giadas ina transplantaziun – l’emprima giada cun agid da ses Alfred. Uss dastgan els dus finalmain festegiar Nadal a chasa ensemen cun lur trais uffants.
Il film DOC vegn preschentà oz a las 20.05 ura sin SRF 1.
RTR actualitad 12:00